Diari Oficial de la Generalitat Valenciana


Sumari del DOGV 2064, del 09-07-1993 (1993/828607)

ORDRE de 21 de juny de 1993, de la Conselleria de Cultura, Educació i Ciència, per la qual es regula el règim de subvencions per a institucions responsables del patrimoni moble de la Comunitat Valenciana, els criteris i el procediment per a la concessió.
--------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/06/21/(3)/dof/vci/html**

### Dades del document

Número de DOGV
:   2064

Data del DOGV
:   09-07-1993

Secció del DOGV
:   DISPOSICIONS GENERALS

Número del document
:   1993/828607


Data del document
:   21-06-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 21 de juny de 1993, de la Conselleria de Cultura, Educació i Ciència, per la qual es regula el règim de subvencions per a institucions responsables del patrimoni moble de la Comunitat Valenciana, els criteris i el procediment per a la concessió.  
La Conselleria de Cultura, Educació i Ciència té al seu càrrec el desenvolupament de les competències que en matèria de patrimoni artístic moble es transferiren a la Generalitat Valenciana pel Reial Decret 3066/1983, de 13 d'octubre (BOE de 12 de desembre de 1983), per al compliment del qual cal que les ajudes de la Generalitat Valenciana dirigides a la difusió, la promoció i la conservació del patrimoni artístic moble queden regulades de forma coherent amb la seua naturalesa i a l?ordenament jurídic autonòmic. Entre les esmentades competències hi ha les de promoure, fomentar i difondre el desenvolupament cultural, i per tal de millorar el coneixement sobre les tècniques de catalogació, inventari, tractament de dades i classificació del patrimoni cultural, els museus com a institucions responsables de la custòdia preservació i difusió de gran part del patrimoni moble de la Comunitat Valenciana, han de disposar dels sistemes tècnics més adequats perquè els ciutadans puguen obtenir informació ràpidament i eficaç sobre els fons que s'hi conserven.  
Per tot aixà, i fent ús de les facultats que m'han estat conferides per l'article 35 de la Llei 5/1983, de 30 de desembre, del Govern Valencià,  
ORDENE  
Primer  
Convocar un concurs públic per a concedir ajudes per a les institucions responsables del patrimoni moble de la Comunitat Valenciana i aprovar les bases per les quals es regeix aquesta convocatòria, incloses com a annex a aquesta ordre.  
Segon  
L'import total d'aquestes ajudes és, de setze milions cent cinquanta mil pessetes (22.814.251 PTA) i serà satisfet amb càrrec a la partida pressupostària 60.48.277.4.109.l, codi línia 7.03 del pressupost vigent.  
DISPOSICIONS FINALS  
Primera  
Hom delega el Director General de Patrimoni Artístic per a la facultat d'atorgar aquestes beques i hom l'autoritza perquè dicte les resolucions necessàries per al desplegament i l?execució d'aquesta ordre.  
Segona  
Aquesta ordre entrarà en vigor l?endemà mateix de la seua publicació al Diari Oficial de la Generalitat Valenciana.  
València, 21 de juny de 1993  
El Conseller de Cultura, Educació i Ciència,   
ANDREU LOPEZ I BLASCO  
ANNEX  
Bases per a la concessió d'ajudes per a institucions responsables del patrimoni moble de la Comunitat Valenciana:  
Primera. Objectiu  
La finalitat d'aquestes subvencions és:  
1. Dotar els beneficiaris d'un equip informàtic suficient per executar el programa d'inventari de la Direcció General de Patrimoni Artístic, amb capacitat per a emmagatzemar tant dades textuals com gràfics, amb infrastructura de comunicacions i amb capacitat d'impressió i que, a més, puga ser emprat per a altres activitats pròpies dels museu s: gabinet didàctic, oficina, etc.  
2. Facilitar als beneficiaris l'adquisició de qualsevol dispositiu perifèric que podrà servir per complementar un equip informàtic ja existent a fi que arribe als nivells necessaris per executar el programa d'inventari de la Direcció General de Patrimoni Artístic.  
3. Proporciónar als beneficiaris la possibilitat d'adquirir qualsevol infrastructura indispensable per fer front a necessitats d'emmagatzemament, catalogació o classificació de peces o objectes conservats en els museus (s'hi exclou l'exhibició).  
Segon a. Beneficiaris  
Les subvencions tenen com a destinatàries les institucions públiques o privades titulars de museus reconeguts d'acord amb allò que hi ha establert a l?Ordre de 6 de febrer de 1991, sobre reconeixement de museus i col·leccions museogràfiques de la Conselleria de Cultura, Educació i Ciència, o que estiguen en condicions de ser reconeguts i acomplesquen tots el requisits especificats en l?esmentada ordre.  
Tercera. Dotació d'aquestes ajudes  
Hom atorgaran subvencions per un import màxim de 1.009.375 pessetes cadascuna (total 16.910.235 PTA).  
Quarta. Sol·licituds  
1. Les subvencions podran ser sol·licitades per qualsevol museu reconegut en virtut de la normativa de la Conselleria de Cultura, Educació i Ciència (Ordre de 6 de febrer de 1991). Igualment les podrà sol·licitar qualsevol museu que estiga en condicions de ser reconegut com a tal segons allò que s'especifica en l?ordre esmentada. En aquest cas, el museu sol·licitant presentarà, a més de la documentació necessària per a accedir a les subvencions, la que s'escaiga d'acord amb la normativa que se cita perquè es reconega. Tant en el cas que el museu obtinga una subvenció com en el cas que no siga així, la Direcció General de Patrimoni Artístic iniciarà la tramitació corresponent per al reconeixement.  
2. Les sol·licituds podran presentar-se en el termini de 20 dies a partir de l?endemà de la publicació d'aquesta convocatòria al Diari Oficial de la Generalitat Valenciana.  
3. Les sol·licituds, dirigides al Conseller de Cultura, Educació i Ciència, podran presentar-se en el Registre General d'aquesta conselleria o a les direccions territorials de Cultura i Educació d'Alacant, València i Castelló, o als centres d'informació de l?Oficina d'Informació, Iniciatives i Reclamacions de la Generalitat Valenciana, o per mitjà de qualsevol dels mitjans establerts en les normes que regulen el procediment administratiu, i hauran d'incloure, a més de la documentació necessària en el cas especificat en el punt anterior, el següent:  
a) Instància, en la qual figuraran les dades següents: denominació del museu, adreça, telèfon, fax (si en té); denominació de la institució titular del museu, adreça, telèfon, fax (si en té); nom i cognoms del director del museu , DNI; destinació de la subvenció (suficientment explícita, especificant-hi si és per mecanitzar l?inventari dels fons o per a una altra finalitat); dades bancàries completes de la institució titulari una relació de la documentació que s'adjunta  
b) Memòria de l'activitat que s'ha de realitzar, amb una extensió compresa entre 10 i 33 K-4, a doble espai. En aquesta memòria s'inclourà:  
- Descripció de l?estat actual de l?inventari del museu.  
- Antecedents: inventaris, registres o censos anteriors.  
- Proposta de treball: calendari, previsió de fons que abastarà, etc.  
- Lloc on s'instal·larà l?equip, adjuntant un plànol de la instal·lació elèctrica i les dimensions de la sala.  
C) Pressupost formal dels equips que s'adquiriran, amb expressió de: marca, model específic, descripció de les característiques tècniques de cada aparell (s'hauran de citar totes les que s'ajusten al que s'especifica en l'apartat 1 de la base setena) import unitari, import global, suma total del pressupost, IVA i suma total dels pressupostos y,  
amb l?IVA inclós. En aquest pressupost, caldrà que s'especifique un termini no inferior a un any de garantia sobre el material.  
d) Document del titutar pel qual es compromet a destinar l?equip adquirit amb fons de subvenció a l?inventari del museu com a tasca prioritària, i també que l?equip romanga en les instal·lacions del museu i al seu servei.  
e) Per al cas de museus que es troben en la situació especificada en el punt B de la base sisena i pretenguen destinar la subvenció a la mecanització de l?inventari dels seus fons: certificació del titular del museu que es disposa del material necessari, que s'ajustarà a les especificacions que s'adjunten sobre equips informàtics (requisits hardware), per poder instal·lar el programa subministrat per la Direcció General de Patrimoni Artístic. De tota manera, el museu haurà de justificar que el conjunt format pel material ja existent i el que es proposa adquirir haurà d'acomplir tots els requisits especificats en l'apartat I de la base setena  
f) Per als museus que no estiguen reconeguts com a tals per la Direcció General de Patrimoni Artístic, una sol·licitud expressa de reconeixement del museu, i la documentació que hi calga, segons el que s'especifica en la normativa de l?Ordre de 6 de febrer de 1991, de la Conselleria de Cultura, Educació i Ciència.  
g) Les sol·licituds o beques que hom haja sol·licitat o que hagen sigut atorgades per altres administracions o ens públics o privats.  
h) Certificat d'estar al corrent de les obligacions tributàries i davant la Seguretat Social, es la forma determinada en l?Ordre de 7 de gener de 1991, de la Conselleria d'Economia i Hisenda. Igualment, i en el cas de les institucions privades o patronats que depenen d'ens públics, cal adjuntar-hi una còpia del document fundacional o consultiu  
4. Si la sol·licitud no inclou totes les dades exigides o hi manca documentació, s'instarà la persona interessada perquè en el termini de 10 dies solucione aquests defectes, amb l'advertència que altrament no es cursarà la sol·licitud incompleta i s'arxivarà l?expedient sense cap altre tràmit.  
Cinquena. Resolució d'aquesta convocatòria  
1. Pera valorar i seleccionarles sol·licituds presentades hom constituirà una comissió qualificadora integrada per:  
- President: el Director General de Patrimoni Artístic.  
- El Cap de Servei de Belles Arts i Museus.  
- La Cap del Servei de Patrimoni Arqueològic i Etnològic.  
- Un tècnic de Belles Arts de la Direcció General de Patrimoni Artístic, designat pel director general.  
- Un tècnic d'Etnologia de la Direcció General de Patrimoni Artístic, designat pel director general.  
- Actuarà com a secretari, sense veu ni vot, un tècnic de Belles Arts de la Direcció General de Patrimoni Artístic, que hom designarà.  
2. 'La comissió qualificadora sol·licitarà « un informe de la unitat tècnica competent sobre l'adequació del material que el sol·licitant tinga a les característiques tècniques assenyalades- a la base setena d'aquesta convocatòria.  
3. La no resolució en el termini previst per a resoldre, que serà de tres mesos, produirà efectes jurídics desestimatoris.  
Sisena. Ordre de prioritat  
Per a atorgar aquestes ajudes hom tindrà en compte l'ordre de prioritats següent: -  
a) Museus que no disposen d'equip informàtic i tinguen realitzat o iniciat l'inventari dels seus fons per mètodes convencionals.  
b) Museus que disposen d'equip informàtic i desitgen completarlo o ampliar-lo d'acord amb les normes especificades en els apartats 1 i 2 de la base setena.  
e) Museus que sol·liciten aquesta subvenció per a una finalitat ' diferent de la de realitzar inventaris i catàlegs dels museus de la Comunitat Valenciana i mecanitzar-los d'acord amb el programa informàtic normalitzat de la Direcció General de Patrimoni Artístic, sempre que es troben dins dels objectius assenyalats a la base primera.  
Setena. Especificacions tècniques  
1. Requisits del hardware necessari per a executar el programa:  
- Ordinador compatible IBM-PC:  
\* Processador Intel i486 DX, a una velocitat mínima de 33 MHz.  
\* Caché extern de 128 kb mínim (excloent-hi el caché intern del processador Intel i486).  
\* Memòria RAM de 8 Mb o superior.  
\* Targeta gràfica Super VGA amb 1.024 kb de memòria mínima, que permeta una resolució mínima de 800 x 600 i 256 colors en pantalla, preferiblement amb accés tipus bus local, que acomplesca l?estàndard ISO 9241-3 (taxa de refresc vertical, grups de caràcters).  
\* Una unitat de disc dur de 210 Mb mínim, amb un temps d'accés igual o inferior a 17 ms, tecnologia IDE o SCSI-II.  
\* Una unitat de disquets de 3,5".  
\* Una unitat de cinta streamer de 150 Mb, o unitat de backup similar (vg: DAT).   
\* Teclat espanyol de 10 1 - 102 tecles.  
Es convenient, encara que no és imprescindible, que, en cas de disposar de sòcol per a inserció d'overdriver (processador tipus DX2), l?esmentat sòcol siga del tipus ZIF (zero insertion force) i que estiga preparat per a acceptar desenvolupaments futurs de processadors auxiliars (vg: el nucli Pentium amb bus de 32 bits, en lloc de 64 bits).  
Es convenient, encara que no imprescindible, que el BIOS (bàsic input output system) del sistema suporte alguna forma de contra-senyal per millorar la seguretat de la custòdia de les dades i impedir la intrusió en zones no públiques del sistema.  
- Monitor a color que suporte les resolucions de la targeta gràfica com a mínim, amb un dot pitch de 0,28 o menor, d'una mida de 15 " o superior. Preferiblement amb una velocitat de refresc major o igual a 72 Hz  
- Sistema operatiu MS-DOS 5.0 o posterior.  
- Entorn gràfic d'usuari Microsoft Windows 3.1 o Windows per a treball en grup.  
- Ratolí compatible Microsoft o Logitech  
- Impressora de tecnologia làser amb una velocitat igual o superior a quatre pàgines per minut i una resolució igual o superior a 300 dpi (punts per polzada), amb un mínim de 2 Mb de memòria RAM interna.  
- Scanner per a exploració d'imatges de pàgina completa (A-4 o superior) amb una resolució mínima de 300 dpi, en blanc i negre, amb interfície per a vídeo o SCSI/SCSI-II. S'estudiarà, segons les situacions, la possibilitat d'acceptar un scanner manual d'una amplària d'exploració no inferior a 10 cm.  
- Modem compatible Hayes amb una velocitat igual o superior a 9.600 bps (bits per segon), encara que l?estàndard de comunicacions podrà establir-se, si cal i per l?estat de les línies telefòniques, en 2.400 bps.  
Fóra convenient, tot i que no és imprescindible, disposar d'una targeta de so que acomplesca amb les especificacions Sound Blaster Pro o Microsoft Sound System.  
2. Podran establir-se corn a equipaments i programes opcionals (material hardware i software) els següents:  
- Xarxes d'àrea local basades en protocols IPX (Novell), NetBIOS (Microsoft) i NetBEUI (Microsoft LAN Manager) o TCP/IP (Unix-Xenix). Per tal de fer eficag el funcionament del programa en xarxa, aquesta haurà de,suportar velocitats de transmissió de 10 Mb per segon o superiors. Es vàlida qualsevol topologia (StarLAN, Bus Ethemet, Token Ring, etc.). Hom recomana emprar un estàndard mínim de targetes adaptadores de xarxa basant-se en la comptabilitat NE-2.000 o estàndards superiors.  
- Si el volum d'informació gràfica ho justifica, és vàlid un sistema d'emmagatzemament en disc(s) óptic(s) de tecnologia WORM (write once read manv -una escriptura, múltiples lectures) o regravable.  
- Unitat lectora de Compact-disc ROM (CD-ROM), amb interfície SC/SCSI/SCSI-II. Hom recomana unitats amb velocitats iguals o superiors a 350 kb/segon amb formats compatibles High Sierra. Hom suggereix si es planteja corn a una nova adquisició, recórrer a models que siguen compatibles amb el sistema Photo-CD, de Kodak (estàndard XA).  
- Targeta digitalitzadora de senyal de vídeo compost per a captura i digitalització d'imatges en moviment procedents de cameres de vídeo de 8 mm o VHS.  
1 - Qualsevol tipus de software estàndard per a processament de textos, gestió de bases de dades, gestió de fulls de càlcul, etc. Hom suggereix fer servir, tant com siga possible, software compatible amb l?entorn Microsoft Windows 3. 1. Aquest entorn gràfic d'usuari es recomana especialment per motius de fiexibilitat, homogeneïtat, transportabilitat de dades i aplicacions i facilitat d'ús i aprenentatge.  
Vuitena. Obligacions dels beneficiaris  
Totes les persones beneficiàries d'aquestes ajudes estan obligades a:  
a) Amb la finalitat de garantir la compatibilitat del sistema que s'hi instal·le i de les dades dels museus que s'acolliran a les subvencions especificades en aquesta ordre i amb la mateixa Direcció General de Patrimoni Artístic,- el beneficiari es comproment a que el museu empres com a sistema mecanitzat d'inventari el programa de la Direcció General de Patrimoni Artístic.  
b) El beneficiari estarà a càrrec del manteniment dels equips informàtics (hardware) instal·lats en cas d'avaria. Els problemes que puguen sorgir pel que fa al programa de la Direcció General de Patrimoni Artístic (software específic) hauran de comunicarse telefònicament i per escrit a la Direcció General de Patrimoni Artístic, d'acord amb els qüestionaris que amb aquesta finalitat es facilitaran.  
e) El beneficiari es compromet a permetre que el material informàtic adquirit amb fons procedents d'aquesta convocatòria de subvencions puga ser emprat per qualsevol altre museu de la zona que determinarà la Direcció General de Patrimoni Artístic, i d'acord amb amb el desplegament del pla futur per a la mecanització de museus de la Comunitat Valenciana, sempre que no hi haja cap conflicte amb el funcionament del museu i s'utilitze en el lloc de la instal·lació i per a fins idèntics.  
d) Amb la finalitat de millorar el sistema, el beneficiari haurà de realitzar le actualitzacions que especifique la Direcció General de Patrimoni Artístic, d'acord amb l?evolució futura del pla per a la mecanització de museus de la Comunitat Valenciana.  
e) El beneficiari haurà de sotmetre's a les actuacions de control financer que corresponen a la Intervenció General en relació amb les ajudes atorgades.  
f) El beneficiari haurà de comunicar l?obtenció de subvencions o ajudes per a la mateixa finalitat procedent de qualsevol administració o ens públic.  
g) El beneficiari haurà de presentar abans del 31 d'octubre de 1993, la documentació següent:  
- Memòria de l'activitat realitzada amb una extensió entre 50 i 100 pàgines, on s'inclourà tota la documentació gràfica que calga. La memòria es lliurarà impresa i en disquet (formats vàlids de processador de textos: Word 4 - 5.5, Word per a Windows 1 - 2, WordPerfect 4.2 - 5.1 / 5.2 DOS o Windows, Write, WordStar, XY - Write o ASCII. Formats vàlids per'a imatges i gràfics: Excel.XLC, Paintbrush, PCX o BMP, CorelDraul 1-2, AutoCAD 10-12, AutoSketch 13, Tagged Image File Format. TIF, Targa 24 bits. TGA, Windows MetaFile. WMF.  
- Justificants de les despeses realitzades per a dur endavant l'activitat per un import igual o superior al del muntant de l'ajuda atorgada.  
Novena. Forma de pagament  
El pagament de l'ajuda concedida es farà efectiu després que el beneficiari presente la documentació a què es refereix la base vuitena, apartat G.  
Deu. Inspecció i suport tècnic  
La Direcció General de Patrimoni Artístic podrà inspeccionar en qualsevol moment la instal·lació del sistema, i donarà suport tècnic per a la posada en marxa i el funcionament.  
Onze. Publicacions  
1. El beneficiari es compromet a citar que s'ha beneficiat d'una ajuda atorgada per la Conselleria de Cultura Educació i Ciència en qualsevol publicació (en format escrit o magnètic) que resulte de l'activitat per a la qual s'ha concedit aquesta ajuda.  
2. La Conselleria de Cultura, Educació i Ciència es reserva el dret a realitzar una publicació unitària amb totes les dades que es recolliran de les memòries lliurades pels beneficiaris, raó per la qual resulta imprescindible presentar totes aquestes dades en suport magnètic.  
Dotze. Compromisos del beneficiari  
1. El beneficiari es compromet a compartir les dades referents a l'inventari del museu amb la resta de museus i col·leccions acollits al pla per a la mecanització de museus de la Comunitat Valenciana i amb la Direcció General de Patrimoni Artístic, respectant les normes que s'establesquen sobre seguretat de les informacions emmagatzemades, tant en l'aspecte tècnic com en el científic. Igualment, es compromet a facilitar l'accés a les dades d'ús públic que es conserven en el sistema sobre els esmentats inventaris a qualsevol persona que ho sol·licite, respectant les normes de seguretat. Aquestes normes s'especificaran clarament per escrit en la documentació adjunta al programa informàtic de la Direcció General de Patrimoni Artístic.  
2. El beneficiari es compromet a enviar una còpia de les dades sobre l?inventari del museu a la Direcció General de Patrimoni Artístic. La tramesa d'aquestes dades es farà de forma periòdica sobre suport magnètic i fent servir les eines adequades que hi ha en el programa informàtic de la Direcció General de Patrimoni Artístic.  
3. El beneficiari es compromet a facilitar que el personal al servei del museu rebrà el curs de formació de la Direcció General de Patrimoni Artístic sobre la utilizació del sistema informàtic  
Tretze. Altres disposicions  
J. La Conselleria de Cultura, Educació i Ciència es reserva la possibilitat de revocar la subvenció, sense més tràmit, en cas d'incompliment d'alguna de les obligacions imposades a les persones beneficiàries.  
2. Qualsevol alteració de les condicions que s'han tingut en compte per a la concessió de les subvencions i, en qualsevol cas ,l?obtenció concurrent de subvencions o ajudes atorgades per altres administracions per ens públics o privats, podran modificar la resolució de la concessió.


Còpia Permalink ELI